Source: http://docplayer.fi/3698399-Johtaminen-tilannekuva-tieto-ja-luottamus-turvallisuudessa.html
Timestamp: 2018-02-21 05:52:29+00:00
Document Index: 8297765

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Johtaminen, tilannekuva, tieto ja luottamus turvallisuudessa - PDF
Johtaminen, tilannekuva, tieto ja luottamus turvallisuudessa
Download "Johtaminen, tilannekuva, tieto ja luottamus turvallisuudessa"
Annika Sinikka Elstelä
1 Johtamisen ja sotilaspedagogiikan laitos Johtamisen ja sotilaspedagogiikan laitos PL 7, Helsinki ISBN ISBN (PDF) ISSN Eeva Kolttola (Toim.) HYVÄ - PAHA HALLINTO Julkaisusarja 2 Artikkelikokoelmat 7 / 2012 Hyvä - paha hallinto Johtaminen, tilannekuva, tieto ja luottamus turvallisuudessa Toimittanut Eeva Kolttola Poliisiammattikorkeakoulu Kadettikunta ry Maanpuolustuskorkeakoulun Johtamisen ja sotilaspedagogiikan laitos, Poliisiammattikorkeakoulu, Kadettikunta ry & Suomen Reserviupseeriliitto ry Julkaisusarja 2 Artikkelikokoelmat 7/ 2012 Suomen Reservinupseeriliitto ry
2 Maanpuolustuskorkeakoulun Johtamisen ja sotilaspedagogiikan laitos, Poliisiammattikorkeakoulu, Kadettikunta ry sekä Suomen Reserviupseeriliitto ry HYVÄ PAHA HALLINTO Johtaminen, tilannekuva, tieto ja luottamus turvallisuudessa seminaarin julkaisu Eeva Kolttola (toim.) Maanpuolustuskorkeakoulun Johtamisen ja sotilaspedagogiikan laitoksen Julkaisusarja 2 Artikkelikokoelmat 7/2012
3 ii Maanpuolustuskorkeakoulun uusimmat julkaisut pdf-muodossa Kannen kuva: Hannu Aaltonen Julkaisun kuvat: Puolustusvoimat Taittaja: Toni Raudaskoski Maanpuolustuskorkeakoulun Johtamisen ja sotilaspedagogiikan laitos, Poliisiammattikorkeakoulu, Kadettikunta ry, Suomen Reserviupseeriliitto ry sekä kirjoittajat ISBN ISBN PDF ISSN Juvenes Print Oy Tampere 2012
4 iii SISÄLLYS VTM Eeva Kolttola Johdanto 4 Prikaatikenraali Harri Ohra-aho Puolustusvoimien johtamisjärjestelmän kehitys viestitoiminnasta verkostoavusteisen puolustuksen operatiiviseksi toimijaksi 5 Everstiluutnantti, sotatieteiden tohtori Mika Kalliomaa Johtajuuden haasteet julkishallinnossa 10 Viestintäpäällikkö Juha Aromaa, Greenpeace Greepeace paljastaa, tutkii ja toimii 23 VTM, yksikön johtaja Sakari Nurmela, YTM, majuri (res.) Risto Sinkko Hyvä paha hallinto: julkisen hallinnon työntekijät ja kansalaiset kohtaavat 27 Varsinaisen seminaariohjelman lisäksi kirjoitetut tekstit Suurlähettiläs Hannu Mäntyvaara Tilannekuva ja tilannetietoisuus 42 Professori Aki-Mauri Huhtinen ja HuK Eelis Turjanmaa Rakenteista toiminnallisuuteen pohdintoja puolustusvoimauudistuksen ja puolustusuudistuksen aallokoissa 49 Seminaarin järjestäjien esittely 59
5 iv Johdanto Vuosittaisen arvoseminaarin aihetta pohdittaessa keväällä 2011, esiin nousi muutospaineissa kärvistelevien organisaatioiden kautta hallinnon käsite ja sen merkitys. Vuoden 2011 seminaarin teemaksi valittiinkin hyvässä ja pahassa hallinto. Hallintoon liittyy suoraan myös organisaation kyky reagoida uusiin, yllättäviin tapahtumiin ja kriisitilanteisiin. Niinpä hallinnon oheen nostettiin käytännön caseesimerkkejä kuvaamaan tilannekuvien laatimisen merkitystä. Näitä ajankohtaisia esimerkkejä tuntui riittävän. Tämä julkaisu koostuu kuudesta tekstistä, jotka perustuvat joko arvoseminaarissa pidettyihin alustuksiin tai liittyvät muuten käsiteltävään aihepiiriin. Harri Ohra-aho tarkastelee kirjoituksessaan Puolustusvoimien johtamisjärjestelmien muutosta. Mika Kalliomaa erittelee monipuolisesti hallinnon käsitettä ja sen erityislaatua julkisella sektorilla. Ympäristöjärjestö Greenpeacen toimintamallit tulevat esitellyksi Juha Aromaan tekstissä, jossa kuvaillaan myös yksityiskohtaisena case esimerkkinä tilannekuvan muodostamista Fukushiman ydinvoimalaonnettomuuden yhteydessä. Sakari Nurmela ja Risto Sinkko puolestaan raportoivat tuloksia tutkimuksesta, jossa selvitettiin tavallisten kansalaisten ja julkisen hallinnon työntekijöiden kokemaa luottamusta ihmisiin sekä käsityksiä sähköisten julkisten palveluiden yleistymisen vaikutuksista. Hannu Mäntyvaara kuvailee kirjoituksessaan kokemuksiaan tilannekuvatoiminnan kehittämisestä Valtioneuvoston kansliassa. Aki-Mauri Huhtisen ja Eelis Turjanmaan tekstissä pohditaan suomalaisen yhteiskunnan hallinnon tilaa suurten muutosten keskellä ja tässä ohessa myös puolustusvoimien ja hallinnon kaipaamien uudistusten laatua ja suuntaa. Helsingissä Eeva Kolttola
6 Prikaatikenraali Harri Ohra-aho PUOLUSTUSVOIMIEN JOHTAMISJÄRJESTELMÄN KEHITYS - VIESTITOIMINNASTA VERKOSTOAVUSTEISEN PUOLUSTUKSEN OPERATIIVISEKSI TOIMIJAKSI 5 Mistä oikeastaan puhumme, kun puhumme turvallisuudesta? Yksilön oikeus elämään, vapauteen ja henkilökohtaiseen turvallisuuteen on vaarassa kadota turvallisuuden valta- ja talouspoliittisen sekä hallinnollisen, teknisen ja kaupallisen käsitteellistämisen taakse. Turvallisuuskin on määrällistetty, objektivoitu, institutionalisoitu ja ulkoistettu. Otsikkoni ihmisen turvallisuus on haaste kadottamisen vaaran torjuntaan, turvallisuuspuheen palauttamiseen juurilleen. Turvallisuus on ihmisen vapautta väkivallasta, julmuudesta ja puutteesta sekä niiden pelosta. Minulla on kunnia toimia ensimmäisenä alustajana Hyvä ja paha hallinto -seminaarissa, mutta kumpaa edustan hyvää vai pahaa hallintoa? Tekninen johtamisjärjestelmien kehittäminen ja ihmisten välinen kanssakäyminen halutaan stereotyyppisesti joskus asettaa vastakkain. Lähtökohta kuitenkin on, että johtamisjärjestelmä kehittyy ihmisiä varten eikä päinvastoin. Olen havainnut, että tuskaa koetaan joskus myös johtamisjärjestelmien kehittäjien puolelta toiminnallisten vaatimusten puutteesta - aina ei osata kertoa mitä halutaan. Sodankäyntiä on viime vuosisataan asti hallinnut fyysinen ulottuvuus, jossa ratkaisevaa on ollut joukon määrä ja aseistus, ja johtaminen on pitänyt toteuttaa melkeinpä näköetäisyydellä. Viimeisen parinkymmenen vuoden aikana on siirrytty kohti verkostoavusteista puolustusta, niin myös Suomessa. Informaatioteknologian kehittyminen ansiosta verkostoavusteisessa toiminnassa kaikkia operaatioon osallistuvia pystytään johtamaan yhtä aikaa. Emme ole suinkaan vielä perillä, ja tiekin on ollut aika kivikkoinen. Tässäkään ei ole kysymys teknologisista haasteista vaan inhimillisistä asioista. Yhdessä tekeminen eli kollaboraatio vaatii luottamusta, pelkojen voittamista ja osaamista. Mikäli näitä esteitä ei murreta, jatkamme työtämme siiloissa. Vertauksellisesti pelaajat voittavat otteluita, mutta joukkueet voittavat mestaruuksia.
7 6 Puolustusvoimissa verkostoavusteista toimintaa alettiin voimaperäisesti kehittää viisitoista vuotta sitten yhdessä muiden viranomaisten kanssa. Liikkeelle lähdettiin taktisen tason yhteensopivuudesta. Taaksepäin katsottaessa kehittäminen olisi voinut olla nopeampaakin, mutta kaikki organisaatiot vaativat oman aikansa uuden oppimiseen, ja suomalainenhan ei usko ennen kuin näkee. Tämä pätee etenkin monimutkaiseen informaatioulottuvuuden digitaaliseen maailmaan. Vuonna 1995 hallitus teki päätöksen kaikkien turvallisuusviranomaisten mobiilipäätelaitteiden integroinnista. Päätöksen taustalla oli rahansäästö, mutta samalla se loi mahdollisuuden täysin erilaiseen yhteistoimintaan. Tänään meillä on koko maan kattava mobiili viranomaisverkko (VIRVE). Se ei tue ainoastaan viranomaisten toimintaa vaan myös energiahallintoa ja yksityisten yritysten rahansiirtoa. Suomi on käyttänyt järjestelmää myös Naton johtamissa operaatioissa Bosniassa ja Kosovossa. Tämä rohkaisi jatkamaan yhteistä tekemistä edelleen. Myöhemmin 1990-luvulla luotiin ensimmäinen operatiivisen tason yhteiskäyttöjärjestelmä. Kysymyksessä oli merellisen toimintaympäristön tilannetietoisuuden kehittäminen. Jälleen vaikuttimena toimi rahansäästö. Hallitus ei sallinut sitä, että puolustusvoimat, rannikkovartiosto ja merenkulkuhallitus kehittäisivät omia tutkiaan, viestintäverkkojaan ja informaatiojärjestelmiään. Sen sijaan luotiin reaaliaikainen tilannekuvajärjestelmä kaikille edellä mainituille viranomaisille. Vastaavalla tavalla kuin VIRVEstä tästäkin suomalaista yhteistyömuodosta tehtiin vientituote. Nykyisin melkein kaikkien Itämeren valtioiden kesken jaetaan yhteistä meritilannekuvaa. Mallia testattiin myös yhdessä Yhdysvaltojen kanssa, ja se otettiin erääksi osa-alueeksi Naton toimintojen kehittämisessä. Ensimmäinen askel strategiselle tasolle otettiin noin kymmenen vuotta sitten. Syntyi ajatus kaikkien turvallisuusviranomaisten yhteisestä viestiverkosta. Ratkaisu perustui maanlaajuiseen fyysiseen infrastruktuuriin, jonka rungon muodostaisi puolustusvoimien viestintäverkko. Strategian mukaisesti puolustusvoimat operoisi fyysistä yhteyttä ja muut viranomaiset liittyisivät verkkoon loogisesti ja/tai käyttäisivät yhteisiä informaatioteknologisia palveluita. Salaiset yhteydet toimisivat täysin erillään yleisestä internetistä, ja niitä operoitaisiin vastaavan viranomaisen toimesta. Tätä kansallista strategiaa myötäillen puolustusvoimat aloitti omien verkkojensa modifioinnin. Luotiin kokonaisvaltainen ohjelma, jonka lopputuloksena hallinnollinen ja operatiivinen verkko erotettiin toisistaan. Näin luotiin perusta tuleville yhteisille ratkaisuille. Seuraava suuri askel oli eheän arkkitehtuurin laatiminen ja kyky järjestelmien järjestelmän (systems of systems) hallinnointiin. Arkkitehtuurityön onnistuminen oli oleellinen osa verkostoavusteisuuden kehittämisessä.
8 Aikaisemmin puolustusvoimien viestintäverkot olivat olleet erillisiä hajanaisia kokonaisuuksia. Tilanne oli heikompi kuin ulkopuolinen tarkkailija olisi voinut arvioida. Tänään meillä on hyvä kontrolli verkosta, ja sitä voidaan konfiguroida puolustusvoimien muuttuvien vaatimusten mukaisesti. Kolmas strategisen tason päätös oli luoda operatiivinen yhteistoimintakyky, jonka avulla voidaan siirtyä viestiverkkojen yhdistämisestä yhteiseen tilannetietoisuuteen. Tämä tapahtui johtamisen kehittämisohjelman kautta. Johtamisjärjestelmätoimiala organisoitiin uudelleen ja hallintorakenteet muutettiin. Puolustusvoimissa oli keskeistä toteuttaa ensin operatiiviseen tason integrointi ennen siirtymistä taktiselle tasolle. Eli ylin sotilasjohto siirtyi aluksi käyttämään yhteisiä järjestelmiä (joint systems). Seuraavaksi integroitiin kaikki operatiiviset loogiset verkot. Tavoitteena oli yhtäältä rahansäästö toisaalta puolustushaarojen verkkoyhteyksien parantaminen. Tätä varten tuotettiin standardisoidut liityntäpisteet. Viidestä erillisestä loogisesta verkosta ja viisistä erillisistä liityntäpisteistä luotiin yhdistetty verkko. Maa-, meri- ja ilmavoimat sekä johtamis- ja tiedusteluala sai viisi kertaa enemmän liityntäpisteitä kuin niillä oli aiemmin. Operatiivinen hyöty oli ilmeinen. Verkkojen yhdistämisen jälkeen aloitettiin informaation yhteensopivuusohjelmat. Datan integrointi mahdollistaa organisaation joustavamman toiminnan ja helpottaa puolustusvoimia sen uudistusprosesseissa. Toiminnanohjausjärjestelmäksi valittiin Systemeb, Anwendungen und Produkte in der Datenverarbeitung Aktiengesellschaft, SAP. Sen integrointi on vielä kesken. Alussa budjetointiin ja materiaalihallintoon keskittyvästä järjestelmästä ollaan siirtymässä kokonaisvaltaiseen puolustushaarat ja toimialat käsittävään operatiiviseen joukkojen generointiin. Operatiivisten johtajien resurssitilannekuva nousee täysin uudelle tasolle sen jälkeen, kun SAPin rakenne on täysin operatiivinen. Pari vuotta sitten aika oli kypsä kaikkien turvallisuusviranomaisten kokonaisvaltaisen kansallisen turvallisuusverkon rakentamiseksi. Aiemmin kuvattu strategia oli kirjoitettu kahdeksan vuotta aiemmin, mutta silloin ei vielä ollut valmiutta ryhtyä käytännön toimenpiteisiin. Verkko rakentuu ensi vuoden loppuun mennessä. Parhaillaan ollaan laatimassa uutta turvallisuusverkkostrategiaa sen käyttöönottoon liittyen. Oleellista on kasvavan kyberuhkan huomioiminen. Samalla kertaa varsinaista kyberstrategian laatimista varten on asetettu poikkihallinnollinen työryhmä, joka pohtii miten kyberuhkia vastaan suojaudutaan. Kyberstrategiatyöryhmä saa työnsä valmiiksi ensi vuoden lopussa. 7
9 8 Informaatioteknologian nopea kaupallinen kehitys mahdollisti palvelulähtökohtaisen arkkitehtuurin (service-oriented architecture, SOA) rakentamisen myös puolustusvoimille. Hanke on nimeltään Leijona. Tämän hankkeen kautta olemme oppineet sofistikoidun tavan kehittää omaa informaatio- ja kommunikaatioteknologiaamme. Olemme kyenneet kehittämään operatiivisen johtamisen prosesseja aidon integroidun rinnakkaisen suunnittelun mukaisesti. Puolustushaarat suunnittelevat yhdessä, harjoittelevat yhdessä ja tarvittaessa taistelevat yhdessä saman operatiivisen johdon alla. Kun laskeuduimme operatiiviselta tasolta takaisin taktisten järjestelmien kehittämiseen, laadimme yhteensopivuustutkimuksen ymmärtääksemme mitä integrointi vaatii onnistuakseen. Tutkimus johti ohjelmiin, jotka ovat parhaillaan käynnissä. Niihin kuuluu muun muassa ilmavoimille ja merivoimille hankittavat datalinkit (Link 16, Link 22). Lisäksi tutkimme uutta yhteistä sanomanvälitysjärjestelmää kaikille puolustushaaroille ja aselajeille. Olemme osallistuneet kymmenen vuoden ajan kansainväliseen tutkimukseen ja kehitysohjelmaan, joka tähtää langattoman runkoverkon implementointiin. Se rakentuu kotimaisten ohjelmistoradioiden perustalle. Jälleen kerran laaja-alainen yhteistyö on ollut avain tämän ohjelman menestykseen. Integraatio-orientoituneessa organisaatiossa on helppo jatkaa yllä mainitun kaltaisia prosesseja, vaikka niillä ei olisikaan suoranaista suhdetta sotilaallisiin operaatioihin. Niinpä meidän turvallisuusvalmiudenkin rakenteet ovat yhteisiä (joint). Koko maan kattavaan tosiaikaiseen valvontaan perustuvien turvallisuuskeskusten kehittäminen on paitsi lyhentänyt vasteaikoja myös mahdollistanut turvallisuushenkilöiden määrän vähentämisen. Ennen edellä kuvattua kehityspolkua tämä ei olisi ollut mahdollista. Viimeinen vaihe tähän mennessä verkostoavusteisen toiminnan kehittämisessä on työkalujen ja toimintojen tuominen osaksi arkipäivän johtamis-, kokous- ja tiimityötä. Eräs vaatimus on niiden skaalautuvuus kaikille johtamistasoille niin rauhan kuin sodan aikana. Ottamalla käyttöön kaikkein uusimpia välineitä ja käytänteitä kuten videoneuvottelut ja telepresenslaitteistot, skaalautuvat kollboraatiotyökalut, älykkäät tietoturvaratkaisut, pystymme saamaan aina käyttöömme parhaan tietämyksen sijaitsi se sitten missä osassa puolustusvoimia tahansa. Virtuaalisuus ja kollaboraatio tuovat johtajat ja asiantuntijat lähemmäksi toisiaan. Mihin suuntaan olemme menossa johtamisjärjestelmien kehittämisessä? Tähän mennessä olemme hyödyntäneet täysimääräisesti Mooren lakia, joka tarkoittaa tieto- ja informaatioteknologian sukupolven uudistumista kerran kahdeksassatoista kuukaudessa. Internet mahdollistaa ja todistaa Metcalfen lain toimivuuden.
10 9 Sen mukaan kollaboraatiosta saatava hyöty on verkoston solmujen lukumäärä potenssiin. Voisi jopa sanoa - ainakin potenssiin. Se luo perustan jatkointegroinnille ja yhteentoimivuudelle. Verkostoavusteisen puolustuksen tulevaisuus heijastuu joukkoälyllistämisessä (crowdsourcing) ja massojen kollaboraatiossa (mass collaboration). Tavoitteena on saada käyttöön kaikki relevantti tieto, ei vain sotilaallisista rakenteista, vaan koko yhteiskunnasta. Tässä suhteessa sosiaalisen median tekniikat näyttävät meille tien eteenpäin. Niiden avulla kognitiivisesta ulottuvuudesta tulee osa puolustusta, vastaavalla tavalla kuin informaatioulottuvuudesta tuli osa puolustusta melkein 20 vuotta sitten. Jos joukkoälyllistäminen on seuraava verkostoavusteisen puolustuksen muoto, yhtä selvää, että kybersodankäynti on sen suurin haaste. Torjukaamme kyberuhkaa hyvällä hallinnolla.
11 10 Everstiluutnantti, sotatieteiden tohtori Mika Kalliomaa JOHTAJUUDEN HAASTEET JULKISHALLINNOSSA Mikä on julkishallinto? Arvoseminaarin aihe Hyvä Paha hallinto antoi mahdollisuuden pohtia aluksi, mikä on hallinto. Tämä antaa pohjaa sille tarkastelulle, mitä muutostiloja ja haasteita hallintoon kohdistuu tällä hetkellä ja miten sitä tulisi johtaa. Menemättä antiikin Kreikkaan saakka voidaan kärjistetysti todeta, että anglosaksinen demokratiakäsitys luo perustan tavallemme ajatella hallinnon roolia yhteiskunnassamme. Vanha jako kansalaisyhteiskunnan (demos) ja hallinnon (kratos) välillä perustuu ajatteluun, jossa hallinto on yhteiskunnan järjestymistä tukeva rakenne ja kansalaisyhteiskunta antaa henkisen pohjan pelisäännöille. Hallinto on siis kansalaisyhteiskuntaa varten, ei itseisarvo. Koetaanko hallinto hyvänä vai pahana riippuu siitä, millaisena hallinnon rooli tässä kehyksessä näyttäytyy. Uskon, että johtaminen on yksi tätä kokemusta keskeisesti muokkaava tekijä. Pitäisikö siis aika ajoin pysähtyä miettimään, mikä on hallinnon rooli yhteiskunnassamme. Muutos ei ole itseisarvo, mutta toimintaympäristön muutos saattaa pakottaa tarkastelemaan organisaation toimintaa uudella tavalla. Joskus on juostava pysyäkseen edes paikalla. Strategisen ketteryyden ajatus perustuu oivallukselle, että organisaatiot eivät suinkaan kuole siihen, että ne tekevät vääriä asioita, vaan siihen, että ne jatkavat aikanaan oikeita olleiden asioiden tekemistä liian pitkään. Maailmalla esiintyvä ilmiö, jossa hallinto marginalisoituu, voi olla pahimmillaan myös Suomessa jossain muodossa edessä. Ehkä olemme tilanteessa, jossa voisimme pohtia, onko hallinnolla mahdollisuus ja tarve systemaattiseen muutokseen. Arabikevään kaltaisia mullistuksia Suomessa ei ole odotettavissa, koska hallinnon ja kansalaisten suhde on huomattavasti vuorovaikutteisempi kuin Pohjois-Afrikan maissa. Yhteiskuntarauhaan vaikuttavia piirteitä saattaa kuitenkin piillä myös läntisissä demokratioissa. Lontoon kesän 2011 mellakat ja vallatkaa Wall Street -kampanja osoittavat, että pinnan alla kytevät jännitteet voivat purkautua yllättävinä ketjureaktioina. Monessa muutoksessa euro on hyvä konsultti. Näyttää siltä, että yhteisistä asioista päätettäessä talous nousee yhä useammin keskeiseksi tekijäksi. Tällöin markkinat (oikos) haastaa kansalaisyhteiskunnan ja hallinnon yhteispelin.
12 Tästä hyvänä esimerkkinä voidaan pitää euro-alueen tämän hetkistä keskustelua sekä kotimaista taantuman alla käytävää työmarkkinapoliittista keskustelua. Talous näyttää olevan yhä useammin poliittisessa keskustelussa keskeinen yhteisistä asioista tehtäviä päätöksiä ohjaava tekijä. Monessa keskustelussa kuulutetaan markkinavoimien arvopohjaa. Tähän keskusteluun tuotti mielenkiintoisen lisän yli miljoona latausta Youtubessa kerännyt lontoolainen pörssimeklari, joka kertoi rehellisesti markkinoiden odottavan lamaa. Hänen mukaansa kaikki muistavat 1930-luvun laman seurauksena tapahtuneen varallisuuden uudelleen jaon. Moni odottaa taas elämänsä mahdollisuutta. Tämä näkökulma nostaa esiin markkinoiden selkeän liiketoimintalogiikan. Markkinoilla ei ole omaatuntoa tai arvoa, vaan ne toimivat liiketoiminnallisin perustein ihmisten ja organisaatioiden toimina. Kansalaisyhteiskunnan ja hallinnon on mahdollista ja välttämätöntä hakea aktiivista vuoropuhelua markkinoiden kanssa. Jo taloudellisesta näkökulmasta hallinnon muutos on väistämätöntä. Julkisen talouden kantokyky näyttää usean arvion mukaan pakottavan meidän miettimään, kuinka suureen julkiseen talouteen meillä on varaa. Ilmiö on yleiseurooppalainen. Monen mielestä nykyinen taantuma johtuu juuri julkisen sektorin kustannusten kestämättömästä kasvusta. McKinsey -tutkimuslaitos toi viime keväänä oman mielenkiintoisen lisänsä tähän keskusteluun. Tutkimuksessaan tutkimuslaitos pyrki pureutumaan Suomen talouden työpaikkojen, työntekijöiden ja tuottavuuden haasteisiin. He lanseerasivat uuden käsitteen julkisen talouden kestävyyden arviointiin; kantosuhteen. Kantosuhteella verrataan yksityisellä sektorilla työskentelevien työntekijöiden määrää julkisella sektorilla työskentelevien ja muun väestön määrään. Perinteisten julkisten työpaikkojen lisäksi julkisen sektorin työntekijöihin lasketaan myös julkisilla varoilla kustannetun työn tekijät sekä työvoimareserviksi tulkittavissa oleva työn ulkopuolella oleva väestö. Ajatus on yksinkertainen. Yksityisen sektorin työllä tulee pystyä rahoittamaan koko julkinen talous. 11
13 12 Kuva 1. Kantosuhde on yksi tapa verrata julkisen ja yksityisen sektorien rooleja Tiivistettynä tarkastelussa todetaan, että kasvava määrä julkisia palveluja tulee pystyä tuottamaan nykyisellä rahoituksella eli tuottavuuden on noustava. Kantosuhdeajattelu vaatii selkeää lisäystä yksityisen sektorin työn ja työntekijöiden määrään. Julkisen sektorin ulkoistukset eivät tässä auta, sillä kantosuhteen julkiseen osaan lasketaan myös julkisrahoitteinen palvelu. Miten julkishallintoa johdetaan? Suomalaisen yhteiskuntajärjestelmän vallan kolmijaossa lainsäädäntövalta on yksinoikeudella eduskunnalla, tuomiovalta oikeuslaitoksella ja toimeenpanovalta hallinnolla. Tämä perusta on vakaa ja ilmeisen toimiva. Sen sijaan toimeenpanovallan organisoimisessa hallinnon sisällä on tarvetta tarkasteluun.
14 Monen arvioinnin mukaan hallintomme on edelleen tsaarinajan hallinnon mukainen arvostaessamme hallinnon alojen suvereniteettia. Tätä rakennetta tukevoittaa eduskunnan valiokuntarakenne, joka muutamaa poikkeusta lukuun ottamatta vastaa ministeriörakennetta. Olemme siis sementoineet hallintoalat rakenteeseemme. Selkeä hallinnonalojen välinen vastuujako tuo mukanaan vaaran siilomaiseen työskentelyyn, jossa yhteistoiminta hallinnon sisällä ei toimi. Kompleksisissa ja yli hallintorajojen ulottuvissa ongelmissa tämä tuottaa aidon ongelman. Toinen siilomaisen työskentelyn ongelma on vaara osa-optimointiin ja omien läänitysten puolustamiseen. Yli rajojen tapahtuvaa yhteistyötä tehostavat poikkihallinnolliset politiikkaohjelmat eivät useammasta kokeilusta huolimatta ole juurruttaneet yhteistyötä yli siilojen. Näyttää siltä, että budjettivalta toimii parhaana ohjaajana. Poikkihallinnollinen yhteistyö häiriintyy, kun resurssien varaaminen nousee asialistalle. Valtioneuvoston kanslian merkityksen korostuminen ja vahvuuden kasvaminen näyttävät tukevan halua keskitetympään ohjaukseen. Yhtenä mallina poikkihallinnollisesta johtamisesta on nostettu liike-elämästä tuttu konsernijohtamisen ajatus. Herää kuitenkin kysymys, voitaisiinko valtiota johtaa konsernina rikkomatta hallinnonalojen itsenäisyyttä. Hallitusohjelma olisi tällöin konsernistrategia, joka pitäisi sisällään nykyisten hallinnonalakohtaisten teemojen lisäksi konsernikohtaiset horisontaaliset teemat. Aiemmista poikkihallinnollisista politiikkaohjelmista poiketen nämä sisältäisivät toiminnan ja talouden suunnitteluun kytkettyjä tavoitteita ja toimenpiteitä. Konsernijohtamisen toteuttamiseksi ja tukemiseksi on tunnistettavissa toimintoja ja prosesseja. 13
15 14 Konserniohjauksen toiminnot ja prosessit Hallitusohjelman toimeenpanon ja valtiokonsernin toiminnan ja talouden ohjaus Lainvalmistelu Viestintä Rakenteet ja toimintamallit Henkilöstövoimavarojen kehittäminen ja johtaminen Konsernipalvelut Omistajaohjaus Policy ministeriryhmät Ministeriöt ja hallinnonalat Kansalaiset Yritykset Yhteisöt V a i k u t t a v u u s Hallitusohjelmassa priorisoidut horisontaaliset policyteemat (6-8) sekä näihin liittyvät tavoitteet ja toimenpiteet Hallitusohjelmassa priorisoidut toimialakohtaiset policyteemat sekä näihin liittyvät tavoitteet ja toimenpiteet LVM MMM OKM SM STM TEM YM PLM OM UM VM Valtiokonsernin ohjaus Hallitusohjelman toimeenpano Valtioneuvoston kanslia pääministeriä ja hallitusta tukevana konserniohjausyksikkönä Pääministeri Valtioneuvoston yleisistunto Talouspoliittinen ministerivaliokunta Raha-asiainvaliokunta EU-ministerivaliokunta Konserniohjauksen virkamiesjohtoryhmä Konserniohjauksen foorumit Hallitusohjelma valtion konsernistrategiana 15 Kuva 2. Sitran ehdotus konserniohjausmalliksi. Julkishallinnon johtamisessa paikallis-, alue- ja valtakunnallisten tasojen roolit aiheuttavat myös haasteita. Kunta on periaatteessa itsehallintoalue, jossa päätetään veroista ja niiden käyttämisestä asukkaiden tarpeisiin. Valtio on kuitenkin enenevässä määrin ohjannut sekä valtio-osuuksien kautta että lainsäädännöllä kunnan toimintaa. Kuntarakenteen muutospaineet ovat nousseet esiin erityisesti taloudellisista näkökulmista. Todellinen syy tarpeeseen lienee kuitenkin demografia- ja kasvualuekehityksissä. Joka tapauksessa Suomessakin nousee tarve tarkastella alueiden kehittymistä ja vallitsevia rakenteita. Konserniajattelun puuttuminen on myös yksi keskeinen ongelma kuntarakenteessa. Itsenäiset kunnat ovat osaoptimoineet muun muassa tietohallinnon ratkaisujaan yhteisen rakenteen ja tietorajapintojen kustannuksella. Työssäkäyntialue näyttää ohjaavan nykyisin hallituksen käynnistämää kuntauudistusta. Elinkeinorakenteen näkökulmasta tämä vaikuttaa toimivalta kokonaisuudelta. Palvelujen tuottaminen ei ehkä kuitenkaan istu tähän jakoon, koska osa palveluista kannattaa tuottaa lähellä asiakasta ja osa on selvästi jopa ylialueellisia.
16 Konserniajattelulla voitaisiin ohjata optimaalinen rakenne eri näkökulmista. Tällöin kuntien, aluehallinnon ja valtion roolitkin voisivat selkeytyä. Aluehallinto taas on jäänyt osin epäselväksi kerrokseksi valtion ja kunnan väliin. Aluehallinnosta purettiin juuri vuosisatainen vahva aluehallinto, joka oli toiminut osin alueellisena yhteistyökanavana ja valtion linkkinä kuntapäätöksiin. Nykyiset alueelliset virastot hakevat vielä rooliaan ja yhteistyötään muun muassa suhteessa muihin alueellisiin toimijoihin kuten kuntaliittymiin ja maakuntahallintoon. Mikä on ominaista julkishallinnon johtamiselle? Julkishallinnon johtamisen haasteita tarkasteltaessa on hyvä ensin pysähtyä miettimään, poikkeaako julkishallinnon johtaminen jollain tavalla yksityisellä ja kolmannella sektorilla tapahtuvasta johtamisesta. Yksi johtamisen erilaisuuden tarkastelukulma on johtamisen aikajänteen vertailu. Elinkeinoelämä elää tunnetusti neljännesvuosittaisen toiminnan ja tulosten tarkastelun rytmittämänä. Vaikka tavoitteet ovatkin pitempijänteisiä kuin tuo kvartaalitalous, on johtajuuden fokus huomattavasti julkisen sektorin johtajuutta lyhempi. Julkisen sektorin suunnittelutalouden leima antaa johtajuudelle mahdollisuuden toiminnan ja talouden suunnitteluun keskipitkällä, jopa pitkällä jänteellä. Kolmannella sektorilla aikajänne on vaihteleva. Se elää monissa tapauksissa projektimaisesti, usein projektirahoituksen ohjaamana. Johtamisen aikajänteen näkökulmasta tarkastellen julkisen sektorin johtamisessa on riittävää vakautta ja pitkäjänteisyyttä. Pitkän ajan suunnittelu voi tuoda mukaan haasteen olosuhteiden muutosten tuomien haasteiden huomioimisessa. Tämän vuoksi soveltuva ketteryys tulee sisältyä johtajuuteen. Aikajänteen lisäksi asemavalta näyttää jakavan johtamisen kontekstia julkisen, yksityisen ja kolmannen sektorin välillä. Julkisen sektorin johtaminen on selvimmin asemoinut johtamisen asemaan, jonka mukana tuodaan valta ja vastuu suhteessa alaisiin ja yhteisön tavoitteisiin. Yksityisellä puolella asemavalta on ehkä hieman piilossa. Yritysten sektorin johtaminen perustuu korostettuun vastuuseen ja tuloksiin. Asemavaltaa ei siellä tunnisteta asemaan, vaan enemmän tulosvastuuseen liitettynä. Kolmas sektori on usein lähes täysin vapaa asemavallasta. Tämä saattaa olla näennäistä, koska projektimaisesti toimiessaan roolit ja vastuut on usein jaettu varsin selkeästi. Ehkä asemavallan puuttuminen liittyy kolmannella sektorilla enemmän suhteeseen alaisiin. Itse asiassa varsinaisia alaisia ei useinkaan ole, vaan osallistuminen perustuu vapaaehtoisuuteen. 15
17 16 Johtamisen asemavallan tarkastelu näyttäisi myös tuovan vakautta julkisen sektorin johtamiselle. Tämä saattaa olla myös ongelma. Asemavalta joka annetaan, ei automaattisesti haasta johtajuuden ottamiseen. On vaarana, että johtaja jää asemansa taakse ja johtaa asemavallalla, eikä heittäydy ihmisten johtamiseen vuorovaikutuksen kautta. Organisoitumistavasta riippumattomia johtamiseen liittyviä yhtäläisyyksiäkin löytyy. Lähes kaikki johtamisen toimintaympäristöt vaativat yhteistyötä ja verkostoitumista. Monimutkaisia ja useampaan verkostoon liittyviä asioita ei voida ratkoa yksin tai oman organisaation sisällä. Toinen lähes joka alalle liukunut toiminta on mediaosaaminen. Johtajan tulee pystyä huomioimaan yhteiskuntasuhteet ja olemaan mediavalmis kaikessa toiminnassaan. Reagointiaika mediasuhteissa on lyhentynyt siten, että usea toiminnallisuus vaatii etukäteen mietityn mediakiteytyksen. Erityisesti liike-elämässä johtajien tulee huomioida viestintä yleisen mielipiteen luojana ja sitä kautta pörssikurssien heiluttelijana. Ehkä julkisen sektorin johtajuudessa mediavalmius on vähiten korostunut yrityssektorin johtajuuteen verrattuna. Usein tämä saattaa johtua siitä, että poliittinen johtamiskerros ottaa vastuun ulkopuolisesta kommunikaatiosta. Julkisen sektorin johtamisella on omat erityispiirteensä suhteessa muihin johtamisen toimintaympäristöihin. Ehkä selkein tällainen erottava tekijä on se, että poliittinen johtajuus ja ammattijohtajuus ovat samanaikaisesti läsnä kokoajan. Virkamiesjohto joutuu suunnittelussa ja päätöksenteossa alati huomioimaan poliittisen johdon välityksellä vaikuttavan edustuksellisen demokratian äänen. Parhaimmillaan tämä toimii luontevana ja avoimena vuoropuheluna, sillä poliittinen johto tarvitsee virkakoneistoa asiajohtamisen tukena. Toinen julkisen johtajuuden erityispiirre on usein taustalla vaikuttava eetospohja. Julkisella puolella toiminnan suunnittelua ja päätöksentekoa ohjaavat korostetusti taustalla olevat kansalaisten perusoikeudet, demokratia-ajatus ja yhteiskuntavastuu. Nämä tekijät ovat siirtymässä myös elinkeinoelämään, mutta eivät vielä vaikuta siinä määrin kuin julkisella puolella. Julkishallinnon johtamisen haasteet Sitra toteutti keväällä 2011 kyselyn julkishallinnon johtajille selvittääkseen johtamisen nykytilaa, haasteita ja kehittämistarpeita. Vastaajat olivat julkisen hallinnon johtajia, esimiehiä ja asiantuntijoita. Vastaajia oli poliittisista päättäjistä, ylimmästä johdosta, keskijohdosta ja asiantuntijoista. Vastaajat edustivat eri hallintotasoja: valtionhallinnosta, aluehallinnosta ja kunnallishallinnosta. Yhteensä vastaajia oli Barometritutkimuksen toteutti Taloustutkimus Oy.
18 17 Nykytilanne Tutkimuksen ensimmäinen osa pyrki hahmottamaan julkisen johtamisen nykytilannetta. Tutkimuksen valossa julkisen sektorin nykytilanteessa positiivisesti erottuu sukupuolten tasa-arvon edistäminen, käytännön johtamisen ja esimiestyön kehittäminen sekä tiedolla johtaminen. Tällä hetkellä julkisen sektorin ongelmana nousi esiin henkilöstöresurssien riittävyys, eläköitymiseen varautuminen sekä poliittisen ja ammattijohdon työnjaon ja roolituksen toimivuus. Johtaminen ja sen kehittämisen tärkeys korostui kyselyssä. Tämä kertoo siitä, että johtajuuden merkitys on huomioitu julkishallinnon muuttuvassa kentässä. Johtamisen kehittämiselle näyttäisi siis olevan poikkeuksellisen hyvä asenneilmasto. Organisaatioissa on aito halu ja tarve kiinnittää johtamiseen huomiota. Tätä asenneilmastoa haastaa demografiakehityksen mukanaan tuoma osaajien vaihtuminen sekä henkilöstöresurssien väheneminen. Henkilöstöresursseista olivat huolestuneimpia asiantuntijat ja tiimien vetäjät. Luottavaisimmin resurssien riittävyyteen suhtautuivat taas poliittiset päättäjät. Tämä seikka kuvastaa kenties poliittisen johdon ja ammattijohdon välistä näkökulma eroa. Vaikka ylimmät virkamiesjohtajat vielä näkisivät henkilöstöresurssit kohtalaisen riittäviksi, johtamisen eturivissä olevat henkilöt kokevat resurssihaasteet konkreettisimmin. Poliittinen johto taitaa olla vähiten kiinni julkishallinnon johtamisen arjessa. Suurimmiksi julkishallinnon johtamisen haasteiksi tutkimuksessa koettiin tuottavuuden kehittäminen, niukkuuden johtaminen, henkilökunnan ikääntyminen, kannustinjärjestelmien kehittäminen sekä työhyvinvoinnista huolehtiminen.edellä kuvattuja haasteita tarkasteltaessa niiden yhteisvaikutus on erittäin ongelmallinen. Yhä vähenevillä resursseilla tulisi pystyä toimimaan entistä tehokkaammin. McKinseyn raportti tukee tätä ajatusta. Näyttää siltä, että muutostarve on pysyvä, eikä suhdannetekijä. On siis pakko tehdä jotain uudella tavalla. Motivaatiotekijät ja työssä jaksaminen ovat tyypillisiä vuorovaikutustaitoja vaativia alueita. Näyttäisi siltä, että vuorovaikutustaidot tulisi pystyä nostamaan johtajuuden kehittämisen kärkeen. Aktiivisella ja avoimella vuorovaikutuksella pystytään tutkitusti lisäämään työyhteisöjen henkisen potentiaalin hyödyntämistä saamalla kaikki mukaan ja motivoimaan työyhteisöä yhdessä ja yksilöitä erikseen. Kyselyssä pyydettiin antamaan perusteluja kehitysnäkymille eli miksi uskotaan parempaan kehitykseen. Keskeisiksi positiivisiksi muutosvoimiksi nousivat organisaatioiden ja johtamisen kehittäminen. Tärkeänä nähtiin se, että organisaatiossa oli tehty organisaatiomuutos ja johtamisjärjestelmää kehitettiin. Uskottiin, että uuden organisaation
19 18 vakiintumisen jälkeen tilanne paranee. Johtamisen kehittymisen muutosvoiman nähtiin kumpuavan siitä, että johtajuuteen ja esimiestyöhön kiinnitetään yhä enemmän huomiota. Nähtiin, että johtajuuden eri osa-alueiden arvostus on parantunut asiajohtamisen rinnalla. Tärkeäksi tekijäksi nousi jatkuva johdon ja henkilöstön koulutus. Mielenkiintoisena piirteenä nousi sukupolven vaihdos, joka nähtiin positiivista kehitystä johtajuuteen tuovana tekijänä. Toimintaedellytysten heikentymisen keskeisimmäksi syyksi nousi resurssien niukkeneminen. Tämä johtui eläköitymisestä, tuottavuusohjelmista ja henkilöstön vähentämisestä. Uusia työntekijöitä ei palkata, vaan tehdään sisäisiä siirtoja. Tällöin ei myöskään saada uutta osaamista. Samaan aikaan resurssien niukentuessa nähtiin vaatimusten ja palvelutarpeen kuitenkin kasvavan. Epäsuhta vaatimusten ja resurssien välillä kasvaa jatkuvasti. Tämä johtaa henkilöstön uupumiseen. Jatkuvat organisaatiomuutokset vievät myös energiaa substanssilta ja siirtyminen suurempiin yksiköihin siirtää päätökset kauemmas asiakaspinnasta. Johtaminen omassa organisaatiossa Tutkimuksen seuraavassa osassa selvitettiin vastaajien mielipidettä johtamisesta omassa organisaatiossa. Organisaation toiminnassa johtamisen näkökulmasta positiivisina tekijöinä korostuivat kehityskeskustelujen juurtuminen pysyväksi toiminnaksi, työn perustehtävän selkeys, tasa-arvoisuuden huomioiminen sekä henkilöstön hyvät edellytykset laadukkaaseen työskentelyyn. Heikkoina puolina organisaatioiden toiminnassa nähtiin toimivan kannustinjärjestelmän puuttuminen, hiljaisen tiedon siirron laiminlyönti sekä työkierron mahdollisuuksien puuttuminen. Kehittämistä vaativien organisaation toimintojen tunnistamisessa vastaajaryhmien näkökulmat erosivat merkittävästi. Ylimmän johdon mielestä avainhenkilöt on tunnistettu ja pyritään pitämään talossa. Tiiminvetäjistä tätä mieltä oli huomattavasti pienempi osa. Mielipiteet eroavat paljon myös siinä, keskustellaanko epäkohdista ja ongelmista ja puututaanko niihin. Organisaatiokohtaisen tarkastelun seuraava asiakokonaisuus oli esimiestyöskentely. Esimiesaseman koetaan perustuvan enimmäkseen vahvaan asiaosaamiseen. Vain puolet vastaajista oli sitä mieltä, että esimiestyöskentelyä seurataan ja arvioidaan systemaattisesti. Valtiohallinnon vastaajilla tässä oli hieman parempi tulos kuin kunnissa työskentelevillä. Melko yleisesti ajateltiin, että esimiehet saavat johdolta riittävästi tukea esimiestyössä. Haasteena ovat esimiesvalmiudet ja aika ihmisten johtamiseen. Vain viidenneksen mielestä esimiehillä on tarpeeksi aikaa keskittyä ihmisten johtamiseen ja esimiestyöhön.
20 Mielipiteitä jakoivat voimakkaimmin se, valitaanko esimiehet esimiesvalmiuksien perusteella, onko esimiehillä riittävästi aikaa keskittyä ihmisten johtamiseen ja esimiestyöhönsä sekä kysymys siitä, onko esimiehillä tieto tulevaisuuden avainosaajista organisaatiossa. Nämä tekijät saattavat liittyä asiajohtamista arvostavaan organisaatiokulttuuriin. Esimiehet valitaan asiaosaamisen perustella, eikä valinnassa painoteta esimies- tai vuorovaikutustaitoja. Kulttuuri ohjaa myös siihen, että esimiestyössä asiantuntijuuden ohjaaminen nähdään ihmisten johtamista ja esimiestyötä merkittävämpänä. Oman organisaation arvioinnissa pyrittiin myös selvittämään luovuuteen, yhteistyöhön ja tiedon jakamiseen liittyviä asioita. Luovuus on kenties suurin yksittäinen julkishallinnon johtajuuden laatuun lisättävissä oleva kokonaisuus. Tutkimuksessa harva oli sitä mieltä, että julkishallinnossa ei tarvittaisi luovuutta. Sen sijaan keinot ovat vielä usein löytämättä. Tässäkin osa-alueessa vuorovaikutus johtajuudessa tarjoaa mahdollisuuden. Syväjohtamisen tutkimukset ja empiria korostavat älyllisen stimuloinnin merkitystä organisaation ja sen jäsenten oppimisessa. Onnistuessaan johtaja pystyy hyödyntämään kaikkia organisaation jäseniä ideoinnissa ja erilaisten osaamisten yhdistämisessä. Vuorovaikutuksessa onnistunut esimies saa houkuteltua työyhteisön kaikki inhimilliset voimavarat yhteisön käyttöön. Tutkimuksen mukaan kokemusta arvostetaan ja hyödynnetään tehokkaasti julkishallinnossa. Tämä näkyy siinä, että osaamista jaetaan ja kokeneet työntekijät ohjaavat uusia. Myös organisaation ulkopuolista osaamista käytetään pyytämällä asiakkaita ja ulkopuolisia asiantuntijoita mukaan kehittämishankkeisiin. Tässä on hyvä luovuuden lähde. Tämä osa kyselystä tuottaa melko positiivisen kuvan julkishallinnon uudistumiskyvystä. Talossa ja ulkopuolella olevaa osaamista osataan hyödyntää uudistusvoimana. Tässä on huomioitava tutkimuksen näkökulman yksipuolisuus. Tätä käsitystä ei ole verrattu alaisten käsitykseen, vaan tutkimus on kohdistettu ainoastaan esimiehiin. Näkökulman hajoamista indikoivat hieman asiantuntijaryhmän vastaukset, jotka olivat ainoa osin alaisnäkökulmaa tuova joukko. Kyselyn mukaan nimittäin työntekijöiden mielipiteet otetaan heikosti huomioon toiminnan suunnittelussa niiden mielestä, jotka eivät ole itse esimiesasemassa. Oma johtamis- ja esimiestyö Vuorovaikutustaitojen näkökulmasta tutkimuksen mielenkiintoisin osa on oman johtamis- ja esimiestyön arviointi. Tähän osuuteen olisi mielenkiintoista liittää alaisten arvio johtamistoiminnasta. 19
21 20 Ajan riittävyys johtamiseen ja esimiestyöhön on haaste kaikille ja erityisesti ryhmänvetäjille. Tällä saattaa olla yhteys asiantuntijuuden korostumiseen johtajavalinnassa. Mikäli johtajat valitaan asiantuntijuuden perusteella, johtaja ei usein pysty tai malta luopua asiantuntijuudestaan. Tässä on ajankäytöllinen haaste sekä myös johtajuudelle asetettujen odotusten painopisteyttämisen haaste. Yksi selkeä johtamisen työkalu on kehityskeskustelut. Se näyttää olevan laajasti käytössä, erityisesti valtionhallinnossa. Tämän toiminnan hyödyntäminen myös laadullisesti on varmasti yksi suuri mahdollisuus julkishallinnon johtamisessa. Kehityskeskustelu vuorovaikutuksen avaajana kannattaa hyödyntää. Johtajuuden kehittäminen näyttää olevan esillä eri organisaatioissa. Useimmilla vastanneilla on ollut mahdollisuus kehittää johtamiseen liittyvää osaamistaan. Vähiten näin on ollut asiantuntijoilla, jotka toimivat esimiehinä. Kuudessa kymmenestä organisaatiosta on käynnissä tai tekeillä erilaisia kehityshankkeita johtamiseen liittyen. Muuttavat voimat sisältä ja ulkoa Tämän tarkastelun perusteella julkishallinnon johtamiselle nousee muutospaineita sekä ulkoa että sisältä. Keskeiset ulkoiset paineet kumpuavat taloudesta ja yhä monimutkaisemmista asiakokonaisuuksista. Taloudellinen tilanne ei pelkästään liity vallitsevaan suhdanteeseen, vaan siinä on mukana myös Suomessa ensimmäisenä eurooppalaisena yhteiskuntana suuri demografiamuutos. Suomen kansa ikääntyy tällä hetkellä nopeimmin. Sodan jälkeiset suuret ikäluokat tulevat eläkeikään ja väistyvät työelämästä. Samalla kasvaa myös tarvittavien palvelujen kysyntä. Vapautuviin työpaikkoihin tulee saada uudet työntekijät ja samalla julkiseen sektoriin käytetty taloudellinen resurssi ei saisi kasvaa. Tämä nostaa haasteen hyvinvointivaltiomme kestävyydelle. Tuottavuusvaatimukset korostuvat, kun kysymme millaiseen hyvinvointiin meillä on varaa. Asioiden monimutkaistuminen haastaa hallinnon rajat. Selkeisiin vastuurajoihin rakentunut hallinto joutuu yhä enemmän löytämään keinoja yhteistyöhön siilorajojen yli. Hallintokulttuuriin asti ulottuva haaste yhteistyöstä ja tiedon vaihdosta vaatii uudenlaista ajattelua ja ehkä jopa hallintomallia. Yhdessä valmistelu ja osaoptimointia välttävä tapa toimia on sekä rakenteisiin että toimintamalliin liittyvä asia. Julkista johtajuutta haastaa myös läpinäkyvässä ja aktiivisessa yhteiskunnassa korostuva julkisuuskuvan ja yhteiskuntasuhteiden kehittämistarve. Hallinnon kaikilla tasoilla johtajien tulee pystyä varaamaan aikaa organisaation ulkopuoliseen kommunikaatioon. Tiedoteperusteinen ja reaktiivinen viestintä ei toimi enää nykymaailmassa.
22 Hallinnon pitää pystyä aktiivisesti rakentamaan julkisuuskuvaa ja yhteiskuntasuhteita. Avoimessa viestintäyhteiskunnassa myös julkisista organisaatioista käydään keskustelua joka tapauksessa riippumatta siitä, onko organisaatio itse mukana vai ei. Kaikille organisaatioille on eduksi olla mukana käymässä tätä keskustelua ja täten vaikuttaa yhteisöstä muodostuvaan kuvaan. Mediataidot ovat yksi erityisosaaminen, jota vaaditaan lähes kaikessa julkisessa johtamisessa. Johtajien on kyettävä kiteyttämään sanomansa jokapäiväisessä elämässä. Tämä on myös yksi yhteistyötä vaativa osa-alue. Viestintäosaajia tarvitaan johtamisen tukemiseen. Julkista johtamista sisältä haastava tekijä on asiajohtajuuden korostunut näkökulma. Tehdyn tutkimuksen pohjalta näyttäisi siltä, että kaikilla julkishallinnon tasoilla asiajohtajuus korostuu ihmisten johtamisen kustannuksella. Johtajien asiaorientoituneisuus ei sinällään ole huono asia, mutta asiantuntijuuden ylläpitämiseen vaadittavan ajan varaaminen on pois ihmisten johtamiseen vaaditulta ajalta. Samoin työyhteisössä roolijako saattaa muodostua haasteeksi silloin, kun johtaja on myös asiantuntijaroolissa. Julkisessa johtamisessa on myös paljon johtajuutta tukevia tekijöitä. Vaikuttaa siltä, että johtamisen kehittämiseen on kiinnitetty erityistä huomiota. Jo pelkästään johtajuuden nouseminen agendalla herkistää pohtimaan sen eri puolia. Kaikkiaan voidaan todeta, että johtamisen kentällä lähes kaikilla osa-alueilla voidaan nähdä kehittämismahdollisuuksia. Asiajohtamisen osalta julkinen johtaminen on kenties parhaiten onnistunut suhteessa haasteisiin. Toisaalta tällä johtamisen alueella yhteistyötarpeet monimutkaisten asiakokonaisuuksien käsittelyssä korostuvat. Organisoitumisen osa-alueella vaaditaan uudenlaista ja rohkeaa pohdintaa siitä, kuinka rakenteet sopivat nykyiseen toimintaympäristöön. Suurin kehittämispotentiaali johtamisessa näyttäisi nousevan ihmisten johtamisen eli johtajuuden kehittämisen puolella. Vuorovaikutustaitojen kehittämisellä voitaisiin kohdata monia esiin nousevia haasteita. Syväjohtaminen tuo tähän osa-alueeseen yhden tutkitun ja strukturoidun kehitysmahdollisuuden. Muutoksen aikana ihmisten johtamisessa korostuvat turvallisuuteen liittyvät vuorovaikutusalueet, kuten luottamuksen rakentaminen ja ihmisten yksilöllinen kohtaaminen. Voimaa muutokseen voidaan saada motivointia ja oppimista tukevalla vuorovaikutuksella. 21
23 22 Lähteet Anttalainen: Sovella syväjohtamista -huipputuloksiin vuorovaikutusta oppimalla (yhdessä Vesa Nissisen ja Risto Kauppisen kanssa). Tammi, Helsinki (2008). Doz ja Kosonen: Nopea strategia. Miten strateginen ketteryys auttaa pysymään kilpailun kärjessä. Talentum, Helsinki (2008). McKinsey Helsinki (2000): Työtä, tekijöitä ja tuottavuutta. Suomen prioriteetit seuraavalla vuosikymmenelle. Mannermaa: Demokratia tulevaisuuden myllerryksessä. Eduskunta (2006). Sitra (2010): Kaikki yhden ja yksi kaikkien puolesta.
24 23 Viestintäpäällikkö Juha Aromaa, Greenpeace GREENPEACE PALJASTAA, TUTKII JA TOIMII Greenpeace on vuonna 1971 perustettu maailmanlaajuinen ympäristöjärjestö, joka on perustettu hauraan planeettamme ääneksi. Järjestön toimintatapa on osoittautunut tehokkaaksi. Useita tavoitteita on saavutettu yksin ja yhteistyössä muiden kanssa: Antarktis on suojeltu, öljynporauslauttoja ei saa upottaa mereen, suuria alueita luonnontilaista metsää on pelastettu hakkuilta. Greenpeacea ohjaa sen visio. Järjestön tavoitteena on maapallo, joka pystyy ylläpitämään elämää kaikessa sen moninaisuudessa. Kotiplaneettamme ajatellaan siis ekosysteemien kokonaisuutena, jonka toiminta ja tasapaino ovat edellytys kaikelle elämälle. Visio sisältää myös näkemyksen elämän monimuotoisuuden säilyttämisestä. Greenpeacessa nähdään kuitenkin, ettei visiota ole saavutettu. Maapalloa uhkaavat vakavat ympäristöuhat, jotka voivat olla kohtalokkaita maapallon kyvylle ylläpitää elämää. Näistä vakavin uhka on ilmastonmuutos. Greenpeacen toimintatapa ei ole juurikaan muuttunut neljän vuosikymmenen aikana, joskin resurssit ovat paremmat kuin järjestön pienellä perustajajoukolla. Toiminta muotoutuu kampanjoista, joissa on erotettavissa viisi vaihetta: tutkimus, dokumentointi, paljastaminen, toiminta ja vaikuttaminen. Näistä julkisuudessa yleensä näkyy paljastaminen ja toiminta, mutta niiden taustalla on aina pitkä työ tutkimusta ja dokumentointia. Samoin tulokset saavutetaan aina vasta toiminnan jälkeen lopulta jossain neuvottelupöydässä. Väkivallaton, tietoon perustuva ja itsenäinen Toiminta perustuu aina järjestön perusarvoon väkivallattomuudesta. Greenpeace on tullut tunnetuksi joskus näyttävästä ja mielikuvituksellisesta kansalaistottelemattomuudesta. Sitoutuminen ehdottomaan väkivallattomuuteen juontuu jo järjestön perustajien ihanteista, ja käsitykseen siitä, että Gandhin esikuvan mukainen väkivallaton suora toiminta on tehokasta. Greenpeacen vahvuus on siinä, että kampanjat perustuvat tietoon. Greenpeacella on tieteellinen yksikkö Exeterin yliopiston yhteydessä, joka tekee lähinnä kemiallisia analyysejä. Järjestöllä onkin itsellään vain rajalliset resurssit tehdä tutkimusta.
25 24 Sen sijaan suurin työ tehdään kokoamalla maailmalla olevaa luonnontieteellistä tutkimustietoa, ja sen perusteella päätellään, mitkä kampanjatoimet johtavat tehokkaimmin vision saavuttamiseen. Greenpeaceläiset etsivät jatkuvasti vakavimpia maapalloa kohtaavia uhkia tarttuakseen niihin. Greenpeacen toinen vahvuus on riippumattomuus. Itsenäisyys on yksi toiminnan peruspilareista. Se on varmistettu siten, että Greenpeace ei ota vastaan rahoitusta julkisen sektorin instituutioilta, siis esimerkiksi Euroopan unionilta, valtioilta tai kunnilta, eikä yrityksiltä. Maailmanlaajuisesti 2,8 miljoonaa yksityishenkilöä lahjoittaa Greenpeacelle 226 miljoonaa euroa vuodessa (2010). Etsitään ne, jotka voivat muuttaa maailman Järjestöön on kertynyt suuri määrä tietoa niistä talouden ja politiikan toimijoista, joilla on erityisen suuri merkitys ympäristöuhkien torjunnassa. Kampanjoissa pyritäänkin löytämään ne, jotka pystyisivät painoarvollaan tekemään laajoja muutoksia. Esimerkkinä tästä voi mainita kampanjan, jonka tavoite on suojella makean veden varantoja ennen kaikkea Kiinassa. Nopeasti kasvaneen tekstiiliteollisuuden myrkkypäästöt ovat saastuttaneet useita vesistöjä niin Kiinassa kuin muualla Aasiassa. Maailman tekstiilien kauppa on keskittynyt kuitenkin suhteellisen harvoille yhtiöille. Greenpeace tutki merkittävimpien urheilu- ja muotivaatteiden myyjien tuotteiden alkuperän ja sen jälkeen näissä tuotteissa olevat kemikaalit. Erityisesti keskityttiin nonyylifenolietoksylaattiin, joka joutuessaan veden kanssa tekemisiin hajoaa nonyylifenoliksi. Nonyylifenoli on yleisesti vaarallisena pidetty hormonihäiritsijä. Nonyylifenolietoksylaatin käyttö on Euroopan unionissa kielletty, mutta ainetta sisältävien vaatteiden tuonti ei ole. Nonyylifenolietoksylaattia löytyi yhtä lukuun ottamatta kaikista Greenpeacen tutkimista tunnetuista vaatemerkeistä. Järjestö käynnisti kesällä 2011 maailmanlaajuisen kampanjan, jossa muun muassa ikkunatarroin vedottiin vaatteiden valmistajia sitoutumaan myrkyttömyyden poistamiseen. Vaatteiden valmistuttajat reagoivatkin nopeasti. Kuusi merkittävää maailmanlaajuista vaatemerkkiä, mukana myös ruotsalainen H&M ja Kiinan tunnetuin merkki Li Ning, sitoutui poistamaan myrkyt koko tuotantoketjustaan vuoteen 2020 mennessä. Nyt yhtiöt ovat julkaisseet ensimmäistä julistusta yksityiskohtaisemman yhteisen toimintaohjelman siitä, miten tavoitteeseen päästään. Yhdessä näiden yhtiöiden markkinaosuus maailman markkinoilla on niin merkittävä, että ne pystyvät vaikuttamaan koko alan käytäntöihin. Tämä on tietysti se lopputulos, johon Greenpeace pyrkii. Tässä vaiheessa Greenpeacen tärkein tehtävä on seurata, että yhtiöt myös saavuttavat itselleen asettaman tavoitteen myrkyttömyydestä.
26 Myös tekstiilien myrkyttömyyteen tähtäävän kampanjan työllistävin osuus on ehdottomasti ollut tiedon hankkiminen. Tutkimustyö, joka johti kahteen kampanjan pohjana olevaan raporttiin, kesti vuoden. Tuloksena oli sellaista tietoa, jota ei kaikilla vaatteiden myyjillä ollut edes itsellään. Asiantuntijoiden maailmanlaajuinen verkko Pitkään kestäneissä kampanjoissa Greenpeacelle on syntynyt asiantuntijoiden verkosto ympäri maailmaa. Ydinvoimakampanja on hyvä esimerkki. Greenpeace pitää ydinvoimaa liian vaarallisena ratkaisuna energiantuotantoon. Ydinsähkön tuotannossa syntyy myös jätettä, joka pysyy hengenvaarallisena ainakin vuotta. Millään sukupolvella ei voi olla oikeutta tehdä päätöksiä asiassa, jonka vaaralliset seuraukset koskevat lukemattomia jälkipolvia. Greenpeace vaatii yksiselitteisesti ydinvoimasta luopumista kaikkialla maailmassa. Kampanjoidessaan ydinvoimaa vastaan Greenpeacen kampanjoitsijoiden on luonnollisesti oltava itse perehtyneitä radiokemiaan ja ydinvoimaloiden toimintaan. Koska ydinvoimaa on vastustettu eri maissa, on syntynyt asiantunteva verkosto. Järjestössä oleva asiantuntemus tekee mahdolliseksi nopean reagoinnin maailmassa tapahtuviin ympäristökatastrofeihin. Järjestön päätöksenteko tapahtuu myös nopeasti. Fukushiman 11. maaliskuuta 2011 alkanut ydintuho, joka on edelleen käynnissä, oli tällainen tilanne. Greenpeacen ydinvoimakampanjasta vastaavat esimiehet saivat tiedon 11. maaliskuuta Fukushiman tilanteesta Greenpeacen Japanin toimiston kautta. Pian ensimmäisen tiedon jälkeen kansainvälinen media alkoi välittää ensimmäisiä uutistietoja. Greenpeacen kansainvälisen kattojärjestön Greenpeace Internationalin ydinvoimasta vastaava esimies otti välittömästi vastuun tilanteessa. Muutamassa tunnissa organisoitiin kansainvälinen ryhmä analysoimaan julkisuuteen tulevia uutistietoja. Greenpeacellahan ei ollut muita tietolähteitä käytettävissään. Koska ryhmään kuuluvat henkilöt toimivat omissa työpisteissään eri puolilla maailmaa, ryhmä pystyi seuraamaan tilannetta ja tekemään työtään katkotta. Päivystys- ja työvuorot siirtyivät vuorokauden aikana aikavyöhykkeiden mukaan idästä länteen. Keskustelualustana ryhmä käytti Skype-chattipalvelua. Tilanteessa, jossa ei ole selvää käsitystä tapahtumien kulusta, ihmisuhreista tai muusta inhimillisestä kärsimyksestä, toiminta keskittyy vain tiedon hankkimiseen ja analysointiin. Järjestön koko viestintäorganisaatio oli sitoutunut välittämään ainoastaan asiantuntijaryhmän analysoimaa tietoa mitään siihen lisäämättä. 25
Kohti yhteistä valtiokonsernia
Kohti yhteistä valtiokonsernia 18.11.2011 Seppo Määttä KTT, HTM 040-741 8520 1 Valtion konsernistrategia Mitä tulee saada aikaan Valtion konserniohjaus Miten aikaansaannosten toteutumista johdetaan 2 Mitä
LISÄÄ PALVELUJA, TOIMINTAYMPÄRISTÖ JA ROOLI MUUTTUU. Kimmo Manni
LISÄÄ PALVELUJA, TOIMINTAYMPÄRISTÖ JA ROOLI MUUTTUU Kimmo Manni SUOMEN ERILLISVERKOT OY:N PERINTEISET TOIMINNOT - Viranomaisradioverkko VIRVEn operaattori - Yksittäisten turvallisuusviranomaisten erillisjärjestelmien